# metadata.dc.description.abstract[].value
Actualment, la majoria de les institucions educatives no ofereixen un servei de transcripció automàtica d'àudio a text a causa de les limitacions tecnològiques i dels costos de la transcripció manual, fet que dificulta l'accessibilitat per a estudiants amb discapacitats auditives o que no dominen la llengua d’instrucció de les classes. La nostra solució, SCRIBAL, és un sistema de transcripció en temps real adaptat als diferents dialectes del català i a la terminologia específica de l'àmbit acadèmic. A diferència d'altres sistemes, SCRIBAL permet la transcripció i la traducció del contingut oral directament a l'ordinador o dispositiu electrònic de l'oient. Els avantatges competitius del nostre sistema inclouen una adaptació més específica a la llengua i els dialectes del territori, una adaptació més adequada al contingut especialitzat, més control per a adaptar la tecnologia a les necessitats específiques en qualsevol moment, i una garantia del control de la privacitat i seguretat en l'emmagatzematge i transmissió de dades i continguts.

# metadata.dc.source[].value
Programari (Oficina de Transferència del Coneixement de la Universitat de Barcelona)